Holdre
Holdre on küla Valga maakonnas Tõrva vallas. Holdre ja Taagepera vahel asuvad looduskaitsealused Holdre männikud. Küla kaguosas paikneb Lasa järv. Külast läände jäävad Pilpa ja Taagepera, põhja Kähu, Karjatnurme ja Kirikuküla, itta Koorküla ning kagusse Jeti küla. Mööda Holdre lõunapiiri kulgeb Eesti-Läti riigipiir. Holdre puurauk oli Õhne kihistu ja selle Rozēni ning Rūja kihistike stratotüübiks.